সাতসকালেই সন্দীপ ও ঘনিষ্ঠদের বাড়ি-অফিসে ইডির হানা

কলকাতা: আরজি কর দুর্নীতি মামলায় বৃহস্পতিবার সাতসকালেই সন্দীপ ঘনিষ্ঠদের বাড়ি-অফিসে ইডির হানা। নিউটাউনে নোয়াপাড়া মল্লিক বাগান হাতিয়ারায় সন্দীপের বাড়িতে সকাল থেকেই ইডি আধিকারিকদের হানা। এই মুহূর্তে বাড়ির ভিতরে আছে। তিনতলা বাড়ির নিচের তলায় তল্লাশি চালাচ্ছে ইডি অফিসাররা। সঙ্গে আছে কেন্দ্রীয় বাহিনী।

বৃহস্পতিবার ভোর সাড়ে ৬টা নাগাদ টালা এলাকায় চন্দন লৌহের ফ্ল্যাটে হানা দেয়। জানা গিয়েছে, আর্থিক দুর্নীতির তদন্তেই তল্লাশি চালানো হচ্ছে। সন্দীপ ঘোষের ঘনিষ্ঠ চন্দন লৌহর বাড়িতে হানা দেয় ইডি। তল্লাশি অভিযান চলছে কালিন্দীর একটি ঠিকানাতেও। দুর্নীতি মামলাতেই সন্দীপ ঘোষকে গ্রেফতার করেছে সিবিআই। তাঁর বাড়িতে একাধিকবার হানা দিয়েছে ইডিও। এবার সন্দীপ ঘনিষ্ঠদের জালে তোলার পালা।

আরও পড়ুন: সুশান্ত রায়কে বহিষ্কার করল আইএমএ’র জলপাইগুড়ি শাখা

নিউ টাউনের চিনার পার্ক নোয়াপাড়ায় সন্দীপ ঘোষের পৈত্রিক বাড়িতেও তল্লাশি চালাচ্ছে ইডি আধিকারিকরা। এই বাড়িতে সন্দীপ ঘোষের বাবা মা থাকতেন। সন্দীপ ঘোষ মাঝে মধ্যে আসত এই বাড়িতে। বিলাস বহুল তিন তলা বাড়ি। আরজি কর হাসপাতালে তরুণী চিকিৎসক এর খুনের ঘটনার পর থেকে তার পরিবার এখানে আর থাকে না।

দেখুন ভিডিও